Source: http://www.zene.net/index.php?type=20&id=1132
Timestamp: 2019-02-18 18:24:57+00:00

Document:
A Pesti Központi Kerületi Bíróság Budapesten 1983. évi november hó 17. és 18., valamint 1984. évi január hó 13. és február hó 7. napján nyilvánosan megtartott tárgyalás alapján meghozta a következõ ítéletet:
Az 1983. július 27-tõl õrizetben volt, július 30-tól elõzetes letartóztatásban lévõ
1.r. Benkõ Zoltán - /"Güzü"/ - aki Szegeden született 1963. január 1-én, anyja: Balázs Erzsébet, Szeged, Becsei U. 2/a sz.a. állandó és Budapest, VI. Zichy J. u.14. sz.a ideiglenes lakos, szsz. 1630101 09014 -
az 1983. október 3-tól elõzetes letartóztatásban lévõ
2.r. Haska Béla - /"Vau","Kutyás" /- aki Szegeden született 1964. december 30-án, anyja: Sonkoly Katalin, Szeged, Alsókikötõsor 13/b. suz.a. állandó lakos szsz: 1631230 3032 - és
az 1983 október 3-tól elõzetes letartóztatásban lévõ
bûnös: nagy nyilvánosság elõtt, csoport tagjaként, folytatólagosan elkövetett izgatás bûntettében, mint társtettes.
Ezért a bíróság 1.r. Benkõ Zoltán vádlottat 2 /Kettõ/ évi szabadságvesztésre és a közügyektõl 1 /Egy/ évi eltiltásra,
2.r. Haska Béla vádlottat ugyancsak 2 /Kettõ/ évi szabadságvesztésre és a közügyektõl 1 /Egy/ évi eltiltásra,
3.r. Nagy Zoltán vádlottat szintén 2 /Kettõ/ évi szabadságvesztésre és a közügyektõl 1 /Egy/ évi eltiltásra ítéli.
Az l983. augusztus 3-tól õrizetben volt, augusztus 5-tõl szeptember 2-ig elõzetes letartóztatásban volt, azóta szabadlábon lévõ
bûnös: nagy nyilvánosság elõtt, csoport tagjaként, folytatólagosan elkövetett lõszerrel való visszaélés bûntettében.
Ezért a bíróság a 4.r. fk. Varga Zoltán vádlottal szemben a Szegedi Járásbíróság 1983 február 4-én kelt és jogerõs 4. Fk. 1/1983/8 sz ítéletével megállapított próbára bocsátást megszünteti és bûnösnek mondja ki további társtettesként elkövetett garázdaság bûntettében és társtettesként elkövetett súlyos testi sértés bûntettének kisérletében és halmazati bûntetésül 1 /Egy/ évi 6 /Hat/ hónapi szabadságvesztésre ítéli.
A 4.r. fk. vádlottal szemben kiszabott szabadságvesztés végrehajtását 4 /Négy/ évi próbaidõre felfüggeszti azzal, hogy a próbaidõ alatt a fiatalkorú pártfogó felügyelet alatt áll.
A kiszabott szabadságvesztést 1.2. és 3. r. vádlottakkal szemben börtönben, 4.r. fk vádlottal szemben - elrendelése esetén - a fiatalkorúak fogházában kell végrehajtani, abba a vádlottak által elõzetes fogvatartásban töltött idõt a bíróság beszámítani rendeli.
Az eljárás során lefoglalt és a Fõvárosi Bíróság Gazdasági Hivatalánál Bj. 660/1983 szám alatt kezelt bûnjelek közül a bíróság az 1. és 2 sorsz.- alatti 5 db orvosi tû és 2 db orvosi fecskendõ lefoglalását megszünteti és Benkõ Zoltán 1. r. vádlottnak kiadni rendeli.
Az eljárás során felmerült bûnügyi költségekbõl 1.2.3. és 4. rfk. vádlottak kötelesek 974 /Kilencszázhetvennégy/ Ft-ot egyetemlegesen, mig 1. r. vádlott 1205 /Egyezerkettõszázöt/ Ft.,2.r. vádlott 760 /Hétszázhatvan/ ft.,3.r. vádlott 40 /Negyven/ Ft-ot, 4.r. fk. vádlott 574 /Ötszázhetvennégy/ Ft-ot és az ezután esetleg felmerülõ bûnügyi költséget is külön-külön az államnak megtéríteni.
A Bíróság a következõ tényállást állapította meg:
Benkõ Zoltán 1.r. vádlott az általános iskola után gépipari szakközépiskolában tanult tovább. Három és fél év elvégzését követõen tanulmányait félbeszakította, majd Szegeden különbözõ munkahelyeken dolgozott. 1982. októberében Budapestre jött, ahol a Budapesti Geodéziai és Térképészeti Vállalatnál helyezkedett el 1982. november 16. és 1983. május 26. között. Munkájával, magatartásával több probléma volt, amiért "szigorú megrovás" fegyelmi büntetésben részesült. Munkaviszonya kilépéssel szûnt meg. 1983 június 29.-tõl letartóztatásáig a Nemzeti Sportuszoda teniszpálya-kezelõként foglalkoztatta, havi 3400 Ft keresettel. Munkafegyelmével kapcsolatban itt is merült fel kifogás.
Az 1.r. vádlott nõtlen, eltartottja nincs, vagyontalan. Nem gyengeelméjû, nem elmebeteg, nem szenved tudatzavarral járó szervi, idegrendszeri betegségben, szellemi hanyatlásban. Diszharmonikus személyiség, pszichopathiás karakter, akinél destruktív energiák önagresszióhoz és kifelé megnyilatkozó destruktív tendenciákhoz vezettek. Személyiségfejlõdése a destruktív karaktervonások mellett pathológiás életvezetést eredményezett és megkönnyítette a pszichopátiás jellemvonások kialakulását. Személyiségzavar folytán enyhe fokban korlátozott abban, hogy cselekménye társadalomra veszélyes körülményeit felismerje, illetve, hogy e felismerésnek megfelelõen cselekedjék. Jóllehet testi szempontból börtön elviselési-képessége nem nehezített, pszichés szempontból azonban az is enyhe fokban korlátozott.
Egyébként bûntetlen elõéletû, közveszélyes munkakerülés szabálysértése miatt 1981-ben elzárással sújtották.
Haska Béla 2.r. vádlott általános iskolai tanulmányait ugyancsak Szegeden végezte, majd szobafestõ és mázoló szakmát tanult. Tanulmányait azonban nem fejezte be, fél évvel a szakmunkásvizsga elõtt félbeszakította. Ezután a Szegedi Szövõgyárban helyezkedett el. itt dolgozott 1982 októberéig, amikor is Budapestre költözött és ugyancsak a Budapesti Geodéziai és Térképészeti Vállalatnál vállalt munkát 1982 november 16-tól, mint segédmunkás. Munkájával, magatartásával kapcsolatban felmerült problémák miatt szintén "szigorú megrovás" fegyelmi büntetést kapott. Munkaviszonya jelenleg is fennáll. Letartóztatásáig havi keresete 2200 Ft volt.
Nõtlen, eltartottja nincs, vagyontalan.
Jelen eljárás tárgyát képezõ bûncselekmény elkövetését megelõzõen büntetve nem volt.
Nagy Zoltán 3.r. vádlott Szegeden szobafestõ-mázoló és tapétázó szakmát szerzett 1981-ben, majd különbözõ munkahelyeken dolgozott. 1982. októberében 1. és 2. r. vádlottal együtt költözött fel Budapestre, ahol 1983 január 4-tõl május 31-ig õ is a Geodéziai és Térképészeti Vállalatnál dolgozott. Munkájával kapcsolatban probléma nem merült fel, havi keresete 1920 Ft volt.
Jelen eljárás tárgyát képezõ bûncselekmény elkövetését megelõzõen bûntetve nem volt.
Fk. Varga Zoltán 4.r. vádlott szülei elváltak, édesanyjával és nevelõapjával él, akikkel jó a kapcsolata, s akik igyekeznek a fiatalakorúnak minden megadni. Testvére nincs. A család harmonikus életet él.
Általános iskolai tanulmányait közepes eredménnyel fejezte be, majd karosszéria lakatos tanuló lett. Jelenleg III. éves. Az 1982/83-as tanév második félévében a Cpg együttesben való közremûködés és rendbontó magatartás miatt iskolai fegyelmi határozattal másik osztályba helyezték. A fegyelmi óta magatartása pozitív irányban változott.
A fiatalkorú ellen egy esetben volt már bûntetõ-eljárás. A Szegedi Járásbíróság 1983 február 4-én kelt és jogerõs 4Fk. 1/1983/8 sz. ítéletével társtettesként elkövetett garázdaság bûntette és társtettesként elkövetett súlyos testi sértés bûntettének kisérlete miatt 1 évre próbára bocsátotta.
A vádlottak egyénileg tanultak zenélni, közülük 1.r. Benkõ Zoltán 1979-ben Szegeden alapította meg a Cpg elnevezéssel amatõr-együttesét, melynek kezdettõl fogva tagja volt 3.r. Nagy Zoltán. 1981. év folyamán az együttessel - az általuk követett irányzat miatt - különbözõ problémák voltak, foglalkozott velük 1981. elején "A csöves jelenség" címû cikksorozatban a Dél-Magyarország címmel megjelenõ helyi újság is. A Városi KISZ-Bizottság is folytatott beszélgetést a zenekar tagjaival. Nyilván ennek hatására is a zenekar másik három tagja 1981 folyamán kivált az együttesbõl és 1981 õszén helyükre a 2.r. Haska Béla és a 4. fk. Varga Zoltán kerültek. A Cpg együttes kezdettõl a punk irányzatot követte. Az 1.r. vádlott volt a szólógitáros, gyakorlatilag õ vezette az együttest, õ tárgyalt általában a fellépésekrõl, õ volt a szervezõ, 2.r. vádlott énekesként, 3. r. vádlott dobosként, 4.r. fk. vádlott pedig mint basszus-gitáros vett részt az együttesben. Az együttes tagjai és különösen az 1.r. vádlott anarchistának, nihilistának vallották magukat, ez az életérzés, felfogás jelent meg dalaik szövegének többségében. A zeneszámokat illetve azok szövegét nagyobbrészt az 1.r. vádlott készítette elõ, abba azonban a betanulás során az együttes tagjai beleszólhattak, változtathattak azok egészén vagy egyes részein is. Miután a zeneszámok refrénjét együtt énekelték - mintegy vokálszerûen adták elõ - a szövegek tartalmát gyakorlatilafg mindegyiküknek meg kellett ismerni. Az ilyen módon kialakult mûsorukat elsõsorban fiatalokból álló 50-100-150 fõs hallgatóság elõtt adták elõ azzal a céllal is, hogy hallgatóságukat saját életrõl való felfogásuk irányába befolyásolják.
A Cpg együttes 1980 január 10-én, tehát amikor még a 2. és 4. r vádlottak nem szerepeltek benne, Szegeden a Déri Miksa Szakközépiskolában az alábbi három számot adta elõ:
Terhes nõk is félnek már,
hogy õk is kapnak,
az sok már."
Döglesztõ büdös jön belõled,
A KISZ-Bizottságon folytatott beszélgetés illetve a Dél- Magyarországban megjelent cikksorozat után egyre szûkûlt az együttes fellépési lehetõsége, amiért is az 1.r. vádlott kezdeményezésére a zenekar tagjai elhatározták, hogy Budapestre jönnek., Az itteni fellépési lehetõségek elõkészítése céljából az 1. r. vádlott kapcsolatot létesített a Beatrice együttes vezetõjével, Nagy Ferenccel, akinek segítségével fellépési lehetõségük nyílt 1982 tavaszán a Budapesti Marx Károly Közgazdasági Egyetem Klubjában. Az itteni fellépésüket követõen az együttes tagjai 4.,r. fk. Varga Zoltán vádlott kivételével Budapestre költöztek, ahol 3.r. Nagy Zoltán vádlott Budapest XVI., Fuvallat u.15 sz alatti albérleti szobájában gyakoroltak, mig 4.r. fk. vádlott csak a fellépésekre utazott fel. A gyakorlásoknál elõfordult, hogy néhány ismerõsük is jelen volt, akik ilyen módon már akkor megismerkedhettek a dalok szövegével.
Ilyen módon a Cpg együttes 1982 novemberében a Veszprémi Egyetem aulájában, december 30-án Budapesten, a Népköztársaság útján lévõ Fiatal Mûvészek Klubjában, 1983. januárjában és február 19-én a Budapest III. ker. Meggyfa utcai Mozaik Ifjúsági Klubban, és ugyancsak februárban valamint március 5-én a Budapest XV. Kozák téri Ifjúsági Házban léptek fel.
Az utóbbi négy fellépésük punk-koncert keretében történt, melyek szervezésekor az ifjúsági klubok vezetõi nem ellenõrizték elõzetesen az elõadásra kerülõ dalok szövegét, sõt azok elhangzása után sem tettek intézkedést, a rendezvényt pedig szabálytalanul "táncmulatságként" engedélyeztették. Az elõadásokon így a Fiatal Mûvészek Klubjában illetve a Kozák téri Ifjúsági Házban másodszor tartott fellépésük során magnetofon-felvételek is készültek, s így a dalok szövegei az egyes elõadásokon résztvevõkön kivül is közkézen forogtak, ismertté váltak.
Az egyes fellépések során vagy teljesen terjedelmében, vagy részben többek között az alábbi hét zeneszámot adták elõ:
a munka hõse szerepeljen rajta..."
„Mindenki tetû"
"Mindenki tetû az MNK-ban...
itt mindenki tetû az MNK-ban.-
õt dróton rángatják,
õ vigyáz minden kaput.
„Cselszövõ"
meghalt a cselszövõ,
állat, cselszövõ, állat, cselszövõ, állat, cselszövõ...."
elsõnek mi ütünk, ezt jegyezd meg,
a rendõrség is zaklat engemet.
A fenti dalszövegek közül a Primitív bunkók c. szám utolsó sora az egyes elõadások során "primitív bunkó mindenki az MNK_ban!" szövegre módosult. A cselszövõ c. számhoz 1982 novembere után "Van helyette másik!" kiegészítés került. Az"áll egy ifjú" címû dalt Haska Béla az FMK-ban adott koncerten a következõ harmadik versszakkal egészítette ki:
E szövegrész miatt az 1.r. vádlott figyelmeztette is Haska Bélát, ennek ellenére a számot mûsoron tartották és az 1983 március 5-én a Kozák téri Ifjúsági Házban tartott elõadáskor ugyancsak a harmadik versszakkal együtt hangzott el. Ezen az elõadáson egyébként az együttes tagjainak elõzetes megbeszélése szerint a 2. r. vádlott az itt lévõ közel száz fõs hallgatóság elõtt egy élõ csirkét tépett szét, illetve darabolt fel késsel és azt a fiatalok közé dobálta. Ugyancsak a 2. r. vádlott volt az, aki a Veszprémi Egyetem aulájában 1982 novemberében rendezett koncerten mindkét karján és arcán a bõrt pengével felsértette és így, vérezve énekelte a dalokat.
3.r. Nagy Zoltán vádlott Budapestre költözésüket követõen az albérleti szobájában tartott, a gyakorláshoz használt dobra spray-vel egy kb. 15 cm-es átmérõjû horogkeresztet festett, mely miatt a XVI. ker. rendõrkapitányság 1983 január 11-én 19/1/1983 számú határozattal írásbeli figyelmeztetésben részesítette.
A Budapesti Geodéziai és Térképészeti Vállalat Mûvelõdési Bizottsága Borza Marietta festményeibõl 1983 március 15. és 25. között kiállítást rendezett. 1.r és 2. r vádlott 1983 március 16-án a kiállításra elmentek és annak vendégkönyvébe 1.r. vádlott a következõ bejegyzést írta:
Azt akarom, hogy hulljon a férges. Tetterõs férfiak sodró háborúját...."

References: Bíróság 
 bíróság 
 bíróság 
 bíróság 
 Bíróság 
 bíróság 
 Bíróság